പുലിവാല് പിടിക്കാതെ വാക്സിനെടുത്തു..! മടവിട്ട് പുലികള് പുറത്തിറങ്ങുന്നില്ലെങ്കിലും പുലി വരും വീട്ടകങ്ങളിലേക്ക്. തൃശൂര്: നഗരം ഇളക്കിയുള്ള പുലിക്കളിയില്ലെങ്കിലെന്ത്, കോവിഡിനെ തുരത്താന് തൃശൂരിലെ പുലികള് വാക്സിനെടുത്തതു കൗതുക കാഴ്ചയായി. തൃശൂര് പൂരപ്രേമിസംഘവും ടി.സി. കുഞ്ഞിയമ്മ ട്രസ്റ്റും സരോജ മള്ട്ടി സ്പെഷാലിറ്റി ആശുപത്രിയില് സംയുക്തമായി നടത്തിയ ക്യാന്പിലാണ് അയ്യന്തോള് പുലിക്കളി സംഘത്തിലെ ജെയ്സണ് പുലിവേഷത്തോടെ വന്നു വാക്സിനെടുത്തത്. ക്ഷേത്രങ്ങളുമായും പൂരോത്സവങ്ങളുമായും ബന്ധപ്പെട്ടു പ്രവര്ത്തിക്കുന്ന തെരഞ്ഞെടുത്ത നൂറ്റന്പതോളം ആളുകള്ക്കു വേണ്ടിയാണു സൗജന്യ വാക്സിനേഷന് ക്യാന്പ് നടത്തിയത്. പുലിക്കളിക്കാര്ക്കു പുറമേ ആനക്കാര്, ആനപ്പുറക്കാര്, വാദ്യകലാകാരന്മാര്, ക്ഷേത്രജീവനക്കാര്, ലൈറ്റ് സൗണ്ട് ജീവനക്കാര്, പന്തം പിടിക്കുന്നവര്, ഡക്കറേഷന്കാര്, കൂത്ത് കൂടിയാട്ടം കലാകാരന്മാര് തുടങ്ങി നിരവധി ആളുകള് വാക്സിനെടുത്തു. കുഞ്ഞിയമ്മ ട്രസ്റ്റിമാരായ അച്യുതന്കുട്ടി, നാരായണന്കുട്ടി എന്നിവര് ചേര്ന്നു ക്യാന്പ് ഉദ്ഘാടനം ചെയ്തു. പൂരപ്രേമി സംഘം പ്രസിഡന്റ് ബൈജു താഴെക്കാട്ട്, കണ്വീനര് വിനോദ് കണ്ടംകാവില്, സരോജ മള്ട്ടി സ്പെഷാലിറ്റി ആശുപത്രി എക്സിക്യൂട്ടീവ് ഡയറകടര് രോഹിത്ത് പിഷാരടി, നന്ദന് വാകയില്, അനില്കുമാര് The post പുലിവാല് പിടിക്കാതെ വാക്സിനെടുത്തു..! മടവിട്ട് പുലികള് പുറത്തിറങ്ങുന്നില്ലെങ്കിലും പുലി വരും വീട്ടകങ്ങളിലേക്ക്. appeared first on RashtraDeepika.